Frisk Bjørndalen står over dagens renn
Bjørndalen har slitt med forkjølelse og har vært usikker på om han skulle gå rennet. Onsdag morgen tok han avgjørelsen om å stå over. - Jeg er frisk, men jeg kjenner at dette rennet kommer noen dager for tidlig for meg. Hvis jeg har progresjon på treningen inn mot helgen, så starter jeg lørdag (sprint), sier Bjørndalen. Han gikk heller ikke blandet stafett sist søndag, der Norge endte på annenplass. Da tok verdenscupdebutanten Erlend Bjøntegaard plassen hans på laget. Henrik L'Abée-Lund, Emil Hegle Svendsen, Lars Helge Birkeland, Lars Berger og Erlend Bjøntegaard stiller til start i onsdagens renn. Bjørndalen uttalte før denne sesongen at formen er bedre enn på lenge. Fjoråret startet nemlig på verst tenkelige vis da den seksdobbelte verdenscupvinneren pådro seg en ryggskade i april. Mannen fra Simostranda har 11 OL-medaljer hvorav seks av de er gull. I år tar han altså sikte på å prestere både i verdenscupen og under VM i Nove Mesto. P.S. Kveldens 20 kilometer i Östersund går på NRK fra klokken 17.25 i kveld.
Skiskytterveteranen Ole Einar Bjørndalen (38) går ikke onsdagens normaldistanse i verdenscupen i Östersund.